Diari Oficial de la Generalitat Valenciana


Sumari del DOGV 8066, del 20-06-2017 (2017/5520)

RESOLUCIÓ de 16 de juny de 2017, del director general del Servei Valencià d'Ocupació i Formació, per la qual es modifica la Resolució de 29 de setembre de 2016, per la qual es convoquen per a l'exercici 2016 les subvencions destinades a la realització d'itineraris d'inserció laboral per part d'entitats especialitzades en l'atenció de col·lectius en risc o en situació d'exclusió social (INTEGREM).
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8066

Data del DOGV
:   20-06-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/5520


Data del document
:   16-06-2017

Organisme emissor
:   Servei Valencià d'Ocupació i Formació

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 16 de juny de 2017, del director general del Servei Valencià d'Ocupació i Formació, per la qual es modifica la Resolució de 29 de setembre de 2016, per la qual es convoquen per a l'exercici 2016 les subvencions destinades a la realització d'itineraris d'inserció laboral per part d'entitats especialitzades en l'atenció de col·lectius en risc o en situació d'exclusió social (INTEGREM). [2017/5520]  
En data 5 d'octubre de 2016 es va publicar en el DOGV, la Resolució de 29 de desembre de 2016, del director general del Servei Valencià d'Ocupació i Formació, per la qual es convoquen per a l'exercici 2016, les subvencions destinades a la realització d'itineraris d'inserció laboral per part d'entitats especialitzades en l'atenció de col·lectius en risc o en situació d'exclusió social (INTEGREM), en aplicació de l'Ordre 17/2016, de 14 de setembre, de la Conselleria d'Economia Sostenible, Sectors Productius, Comerç i Treball.  
En la disposició final segona de l'ordre esmentada, es faculta la Direcció General del SERVEF o òrgan que tinga delegades les competències per a dictar les instruccions i adoptar les mesures que considere oportunes per al desplegament i l'aplicació d'aquesta ordre. Així mateix, se'l faculta per a modificar els termes establits en l'ordre quan concórreguen circumstàncies que ho aconsellen.  
Basant-se en la dita facultat, es considera oportú suprimir l'apartat tres del resolc vint-i-dosé de la resolució esmentada, Minoracions de les ajudes concedides per a la realització de les accions del bloc 2, ja que les previsions incloses en aquest, estan suficientment regulades en els apartats un i dos del mateix resolc.  
  
En virtut del que s'exposa i de conformitat amb l'article 160.4.b de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, resolc:  
  
Únic  
Suprimir l'apartat tres del resolc vint-i-dosé de la Resolució de 29 de desembre de 2016, del director general del Servei Valencià d'Ocupació i Formació, per la qual es convoquen per a l'exercici 2016 les subvencions destinades a la realització d'itineraris d'inserció laboral per part d'entitats especialitzades en l'atenció de col·lectius en risc o en situació d'exclusió social (INTEGREM), Minoracions de les ajudes concedides per a la realització de les accions del bloc 2.  
  
  
DISPOSICIÓ FINAL  
  
Única  
La present resolució entrarà en vigor l'endemà de la publicació en el Diari Oficial de la Generalitat Valenciana.  
  
Contra aquesta resolució, que esgota la via administrativa, podrà interposar-se un recurs contenciós administratiu en el termini de dos mesos, a comptar des de l'endemà de la publicació, davant del Jutjat Contenciós Administratiu la Comunitat Valenciana d'acord amb el que estableixen els articles 8 i 46.1 de la Llei 29/1998, de 13 de juliol, reguladora de la jurisdicció contenciosa administrativa o, potestativament, els recursos administratius que corresponga d'acord amb la Llei de procediment comú de les administracions públiques vigent. Tot això, sense perjudici que els interessats puguen presentar qualsevol altre recurs que consideren pertinent.  
  
València, 16 de juny de 2017.- El director general del SERVEF: Enric Nomdedéu Biosca.